**Ein cydymffurfiad â Safonau’r Gymraeg**

Dyma fanylu ar sut mae Cyngor Celfyddydau Cymru yn cydymffurfio â safonau’r Gymraeg, fel maen nhw’n cael eu nodi gan Lywodraeth Cymru dan adran 44 o Fesur y Gymraeg (Cymru) 2011.

Mae'r safonau’n nodi nifer o ffyrdd inni orfod darparu a hybu gwasanaethau drwy gyfrwng y Gymraeg a hwyluso ac annog defnydd o’r iaith yng ngweithleoedd ein sefydliadau, a ninnau’n brif gorff datblygu celfyddydau Cymru.

Mae safonau’r Gymraeg sy'n berthnasol inni wedi’u rhannu’n bedwar categori:

* darparu gwasanaeth
* llunio polisi
* ein gwaith
* cadw cofnodion

Mae’r camau rydym ni wedi’u cymryd i gydymffurfio â gofynion y safonau yn ein Hysbysiad Cydymffurfio isod. Mae rhagor o fanylion hefyd yn ein Polisi Hyrwyddo a Hwyluso'r Gymraeg.

**Safonau darparu gwasanaeth**

* Rydym ni wedi casglu cronfa ddata ganolog sy’n cofnodi dewis iaith unigolion
* Mae’r holl staff yn gwybod sut i ymateb i ohebiaeth (llythyrau ac e-byst), ateb y ffôn, trefnu a chynnal cyfarfodydd a chyfarch ymwelwyr
* Rydym ni wedi diweddaru’r holl dudalennau gwe a thempledi llythyr i gydymffurfio â’r safonau
* Rydym ni wedi cael system ffôn sy'n galluogi pobl i nodi eu dewis iaith
* Mae’r neges ar ein peiriant ateb yn ddwyieithog
* Mae’r holl aelodau o’r staff yn ateb y ffôn gyda chyfarchiad dwyieithog a, lle mae llinellau uniongyrchol yn cael eu deialu, maen nhw’n trosglwyddo'r alwad i gydweithiwr sy'n siarad Cymraeg os mai Cymraeg yw dewis iaith y galwr a’r atebwr gwreiddiol yn ddi-Gymraeg
* Mae ein holl ddogfennau, cyflwyniadau ac eitemau o newyddion, gan gynnwys cylchlythyrau a hysbysiadau ar y cyfryngau cymdeithasol rydym ni’n eu cynhyrchu ar gyfer y cyhoedd a phobl allanol yn ddwyieithog ac mae’r Gymraeg a’r Saesneg yn cael eu cyhoeddi ar yr un pryd
* Rydym ni’n darparu gwasanaeth cyfieithu ar y pryd pan fo’n briodol i gyfarfodydd rhwng y staff a phobl allanol
* Mae ein holl arwyddion, hysbysiadau cyhoeddus a hysbysebion yn ddwyieithog
* Mae ein gwefan yn ddwyieithog
* Rydym ni’n cyhoeddi pob tendr am gontract yn ddwyieithog ac mae ymatebwyr yn cael eu gwahodd i ymateb yn eu dewis iaith
* Rydym ni’n ymateb i dendrau Cymraeg yn Gymraeg a chynnal unrhyw gyfweliadau canlynol gyda chyfieithydd ar y pryd lle bo'n briodol

**Safonau llunio polisi**

* Mae’r holl staff yn ymwybodol o ofynion y safonau llunio polisi
* Rydym ni’n ystyried effaith unrhyw bolisi newydd (neu ddiwygiad i bolisi) ar y Gymraeg a sicrhau nad yw’r Gymraeg yn cael ei thrin yn llai ffafriol na’r Saesneg
* O gomisiynu ymchwil i gynorthwyo gyda llunio polisi, byddwn ni’n sicrhau bod yr ymchwil yn ystyried sut byddai penderfyniad y polisi yna’n gallu effeithio’n negyddol ar y Gymraeg

**Safonau a’n gwaith**

* Rydym ni wedi llunio polisi ar ddefnyddio'r Gymraeg yn fewnol er mwyn hybu a hwyluso'r defnydd o'r iaith
* Rydym ni wedi cyflwyno gweithdrefn adnoddau dynol lle rydym ni’n gofyn i bob aelod o’r staff a hoffen nhw gael eu contract cyflogaeth yn y Gymraeg
* Mae’r holl staff yn gallu dewis a ydyn nhw am gael yn y Gymraeg unrhyw ohebiaeth sy'n ymwneud â’u cyflogaeth unigol, eu habsenoldeb o'r gwaith, gwerthuso eu swydd neu eu hanghenion hyfforddiant
* Rydym ni’n cyhoeddi pob polisi’n ddwyieithog ac ar yr un pryd
* Rydym ni wedi diwygio disgrifiadau swydd i sicrhau bod o leiaf un siaradwr Cymraeg yn y tîm adnoddau dynol
* Rydym ni wedi rhoi gwybod i’r staff fod ganddyn nhw’r hawl i gwyno yn y Gymraeg a’r hawl i ymateb i gŵyn amdanyn nhw yn y Gymraeg
* Rydym ni wedi diweddaru ein polisïau i adlewyrchu'r safonau
* Mae ein meddalwedd cyfrifiadurol, gan gynnwys meddalwedd adnoddau dynol, yn cynnig dewisiadau Cymraeg i’r staff, lle mae’r fath feddalwedd ar gael
* Mae’r staff yn asesu eu sgiliau Cymraeg bob blwyddyn drwy hunanasesiad
* Rydym ni wedi cynnig cyfleoedd yn ystod oriau gwaith i staff gael hyfforddiant Cymraeg
* Mae holl aelodau newydd o’r staff, yn rhan o’u cyfnod ymsefydlu, yn cael gwybodaeth i godi ymwybyddiaeth o'r Gymraeg
* Rydym ni wedi darparu geiriad a logo priodol i lofnod e-bost y staff i nodi a ydyn nhw’n rhugl yn y Gymraeg neu’n dysgu
* Rydym ni’n asesu sgiliau Cymraeg ar gyfer swyddi gwag neu newydd fesul achos
* Rydym ni’n hysbysebu swyddi’n ddwyieithog gan nodi’r sgiliau ieithyddol angenrheidiol
* Mae ein hysbysebion yn nodi ein bod ni’n croesawu ceisiadau yn y Gymraeg
* Rydym ni’n cyhoeddi yn ddwyieithog bob gwybodaeth recriwtio
* Ar ein ffurflenni cais mae lle i bobl nodi a ydyn nhw am gael cyfweliad Cymraeg a bydd cyfieithu ar y pryd yno os yw’n briodol
* Mae ein holl arwyddion yn y Gymraeg

**Cadw cofnodion**

* Rydym ni’n cadw cofnod o’r cwynion sy’n dod i law o ran ein cydymffurfiad â safonau’r Gymraeg
* Rydym ni’n cadw cofnod o’r camau rydym ni’n eu cymryd i gydymffurfio â’r safonau llunio polisi
* Rydym ni’n cadw cofnod o sgiliau Cymraeg y staff a’r hunanasesiadau
* Rydym ni’n cadw cofnod o’n hasesiadau o sgiliau Cymraeg unrhyw swyddi newydd neu wag
* Rydym ni’n cadw cofnod o sut rydym ni’n categoreiddio pob swydd wag neu newydd o ran y sgiliau Cymraeg angenrheidiol